AEONTS พุ่งแรง 16% หลังกำไร Q3/60 โตทะลัก
AEONTS พุ่งแรง 16% หลังกำไร Q3/60 โตทะลัก โดยล่าสุด ณ เวลา 15.21 น. ราคาอยู่ที่ระดับ 138 บาท บวก 19 บาท หรือ 15.97% สูงสุด 148 บาท ต่ำสุด 119.50 บาท ด้วยมูลค่าซื้อขาย 107.20 ล้านบาท
12 ม.ค. 2561

ผู้สื่อข่าวรายงานว่า หุ้นบริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ล่าสุด ณ เวลา 15.21 น. ราคาอยู่ที่ระดับ 138 บาท บวก 19 บาท หรือ 15.97% สูงสุด 148 บาท ต่ำสุด 119.50 บาท ด้วยมูลค่าซื้อขาย 107.20 ล้านบาท ขณะที่ดัชนีตลาดหุ้นไทยโดยรวมบวก 0.56%

โดยราคาหุ้น AEONTS ปรับตัวขึ้นแรง หลังประกาศผลการดำเนินงานประจำไตรมาส 3/60 สิ้นสุดเดือนพฤศจิกายน 2560 มีกำไรเพิ่มขึ้น 56.29% มาที่ 749.78 ล้านบาท จากปี 59 มีกำไร 479.73 ล้านบาท ซึ่งในไตรมาส 3/60 บริษัทฯมีรายได้จากงบการเงินรวม 4,677 ล้านบาท เพิ่มขึ้น 317 ล้านบาท หรือ 7% จากงวดเดียวกันของปีก่อน และเพิ่มขึ้น 3% จากไตรมาสก่อน เป็นผลจากรายได้จากบัตรเครดิต รายได้จากสินเชื่อส่วนบุคคล และรายได้อื่นจากหนี้สูญรับคืนที่เพิ่มขึ้น
นอกจากนี้ ในเดือนกันยายน บริษัทฯได้เปิดตัว “AEON Thai Mobile Application” นําเสนอนวัตกรรมทางการเงินรูปแบบใหม่ ตอบโจทย์ไลฟ์สไตล์ลูกค้ายุคดิจิทัล เพื่ออํานวยความสะดวกสําหรับลูกค้าผู้ถือบัตรเครดิตและบัตรสมาชิกอิออน อาทิเช่น การเปิดใช้บริการบัตร การตรวจสอบยอดเบิกเงินสดและวงเงินคงเหลือ รับข่าวสารโปรโมชั่น และชําระเงินออนไลน์ เป็นต้น
